Diari Oficial de la Generalitat Valenciana


Sumari del DOGV 2486, del 07-04-1995 (1995/834383)

ORDRE de 4 d'abril de 1995, de la Conselleria d'Economia i Hisenda, per la qual fixa les quantitats actualitzades per al càlcul de subvencions i bestretes per a despeses electorals i el límit de les que puguen realitzar els partits, les coalicions o les agrupacions que concórreguen a les eleccions a les Corts Valencianes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/04/(1)/dof/vci/html**

### Dades del document

Número de DOGV
:   2486

Data del DOGV
:   07-04-1995

Secció del DOGV
:   DISPOSICIONS GENERALS

Número del document
:   1995/834383


Data del document
:   04-04-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 4 d'abril de 1995, de la Conselleria d'Economia i Hisenda, per la qual fixa les quantitats actualitzades per al càlcul de subvencions i bestretes per a despeses electorals i el límit de les que puguen realitzar els partits, les coalicions o les agrupacions que concórreguen a les eleccions a les Corts Valencianes.   
El president de la Generalitat ha convocat, mitjançant el Decret 7/1995, de 3 d'abril, eleccions a les Corts Valencianes i pertoca, per part d'aquesta Conselleria d'Economia i Hisenda, dictar la norma legal que actualitze les quantitats assignades en els articles 40 i 41 de la Llei 1/987, de 31 de març, Electoral Valenciana.  
Per això, complint el mandat contingut en els preceptes abans esmentats,  
ORDENE:  
Primer  
1.1 Per als partits, les federacions, les coalicions o les agrupacions d'electors que concórreguen només a la eleccions a les Corts Valencianes, el límit de despeses per a cadascun d'ells, per cada circumscripció on presenten candidatura, serà el que resulte de multiplicar per 30,29 pessetes el nombre d'habitants corresponent a la població de dret de la circumscripció.  
1.2 D'acord amb el que disposa el paràgraf anterior, el límit de les despeses que podran realitzar els partits, les federacions, les coalicions i les agrupacions d'electors en cadascuna de les províncies que integren la Comunitat Valenciana, per a les pròximes eleccions, d'acord amb el cens vigent de població és el següent:  
- Alacant: 06.939.189 pessetes.  
- Castelló: 60.439.376 pessetes.  
- València: 95.595.346 pessetes.  
Segon  
En el supòsit que els partits, les federacions, les coalicions o les agrupacions d'electors concórreguen simultàniament a les eleccions a les Corts Valencianes i a les municipals, el límit d'aquestes despeses electorals serà l'establert en l'article 131.2 de la Llei Orgànica 8/1991, de 13 de març, de modificació de la Llei Orgànica del Règim Electoral General.  
Tercer  
Les bestretes de subvencions previstes en la disposició transitòria quarta de la Llei Electoral Valenciana, quedaran a disposició dels partits, federacions, coalicions i agrupacions d'electors, tot aplicant el que disposa l'article 42.3 de la llei esmentada, a partir del dia 2 de maig de 1995.  
El procediment per a sol·licitar-les serà l'assenyalat en l'article 42.2 de la Llei Electoral Valenciana.  
Quart  
Les quantitats assenyalades en l'article 41.1 de la Llei 1/1987, de 31 de març, Electoral Valenciana, per la qual s'estableixen les regles per a la subvenció per la Generalitat de les despeses electorals, queden fixades en els imports següents:  
a) 1.514.961 pessetes per escó.  
b) 75,74 pessetes per vot aconseguit per cada candidatura que obtinga escó.  
c) 75,74 pessetes per cada vot aconseguit per la candidatura que hagués obtingut almenys el 3% dels vots emesos vàlidament en l'àmbit de la Comunitat Valenciana.  
DISPOSICIó ADDICIONAL  
La gestió pressupostària i de despesa pública derivada de l'aplicació de la Llei de la Generalitat Valenciana 1/987, de 31 de març, Electoral Valenciana i d'aquesta ordre es realitzarà a càrrec del programa 462.60, línia de subvenció 1.643 «Consulta electoral 1995», pertanyent a la secció 20.01.  
DISPOSICIó FINAL  
Aquesta ordre entra en vigor el mateix dia de la publicació en el Diari Oficial de la Generalitat Valenciana.  
València, 4 d'abril de 1995  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI